Θερινοί Ολυμπιακοί Αγώνες 2004

Οι Θερινοί Ολυμπιακοί Αγώνες 2004, γνωστοί και ως Αγώνες της 28ης Ολυμπιάδας, ήταν μία διεθνής αθλητική διοργάνωση που έλαβε χώρα στην Αθήνα, πρωτεύουσα της Ελλάδας, από τις 13 έως τις 29 Αυγούστου 2004. Αυτή ήταν η 28η διοργάνωση Θερινών Ολυμπιακών Αγώνων υπό την αιγίδα της Διεθνούς Ολυμπιακής Επιτροπής (ΔΟΕ). Συμμετείχαν περίπου 10.500 αθλητές μαζί με 5.500 προπονητές και συνοδούς από 201 χώρες. Υπήρξαν συνολικά 301 τελετές απονομής μεταλλίων από 28 διαφορετικά αθλήματα.

Για πρώτη φορά από το 1996, όλα τα μέλη της Διεθνούς Ολυμπιακής Επιτροπής έλαβαν μέρος στους Ολυμπιακούς Αγώνες. Στο Ολυμπιακό Αθλητικό Κέντρο Αθηνών έλαβε χώρα ένας μεγάλος αριθμός αθλημάτων, ενώ τα υπόλοιπα διεξήχθησαν στα προάστια της πόλης αλλά και στην Αττική. Το ολυμπιακό τουρνουά ποδοσφαίρου έγινε στις πόλεις: Θεσσαλονίκη, Βόλο, Πάτρα και Ηράκλειο. Από τους αθλητές ξεχώρισαν, ο Μάικλ Φελπς στην κολύμβηση, η Γερμανίδα Μπριγκίτε Φίσερ στο κανό/καγιάκ και ο Μαροκινός Χισάμ Ελ Γκερούζ.

Οι Ολυμπιακοί Αγώνες του 2004 θεωρούνται κομβικό σημείο της σύγχρονης ελληνικής ιστορίας. Υπήρξαν καταλυτικός παράγοντας για τη κατασκευή ενός μεγάλου αριθμού έργων όπως του ΟΑΚΑ, του Αττικού Μετρό και της Αττικής Οδού που άλλαξαν καθοριστικά το τοπίο της χώρας. Αντίστοιχα η διοργάνωση των Ολυμπιακών λόγω της σημαντικής αύξησης του δημοσίου χρέους που επέφεραν είχαν καθοριστικό ρόλο στην πρόκληση της Ελληνικής οικονομικής κρίσης και τη μακροχρόνια περίοδο των μνημονίων που ακολούθησε.

Επιλογή
Η Αθήνα επελέγη ως οικοδέσποινα πόλη στις 5 Σεπτεμβρίου 1997, στην 106η Σύνοδο της ΔΟΕ στη Λοζάνη, αφού είχε χάσει την διοργάνωση των Θερινών Ολυμπιακών Αγώνων του 1996, τον εορτασμό της 100ής επετείου των σύγχρονων Ολυμπιακών Αγώνων. Το 1997, η Αθήνα ήταν βασισμένη για την επιλογή της κατά ένα μεγάλο μέρος σε μια έκκληση στην ολυμπιακή ιστορία. Στον τελευταίο κύκλο της ψηφοφορίας, η Αθήνα νίκησε τη Ρώμη, με 66 ψήφους προς 41. Πριν από αυτό, το Μπουένος Άιρες, η Στοκχόλμη, το Κέιπ Τάουν και το Σαν Χουάν είχαν ήδη αποκλειστεί αφού είχαν λάβει μόνο μερικές ψήφους.

Μασκότ 

Από τους Χειμερινούς Ολυμπιακούς Αγώνες του 1968 στην Γκρενόμπλ (Γαλλία) είναι θεσμός να υπάρχει μια μασκότ για τους Αγώνες. Αυτό το χρόνο οι επίσημες μασκότ είναι δυο αδέλφια, ο Φοίβος και η Αθηνά, που ονομάστηκαν έτσι από το μυθικό Θεό του Ολύμπου Απόλλωνα – Φοίβο, Θεό του φωτός και της μουσικής και τη Θεά της Σοφίας, προστάτιδας της πόλης των Αθηνών, Αθηνά. Είναι εμπνευσμένες από τα αρχαία "δαίδαλα" που ήταν κούκλες και εκτός από από τις λατρευτικές χρήσεις που είχαν ήταν επίσης και παιχνίδια.

Τελετή Έναρξης

Η Τελετή Έναρξης πραγματοποιήθηκε στις 13 Αυγούστου 2004 σε μία αντίστροφη μέτρηση είκοσι οχτώ δευτερολέπτων — ένα δευτερόλεπτο για το κάθε ένα από τους Ολυμπιακούς Αγώνες που διοργανώθηκε μέχρι τον τελευταίο που φιλοξένησε η Αθήνα — από ήχους που δίνουν το ρυθμό ενός ενισχυμένου κτύπου της καρδιάς. Επίσης έχει ανακηρυχθεί κι ως η καλύτερη Τελετή Έναρξης όλων των εποχών μέχρι σήμερα.

Ολυμπιακή Λαμπαδηδρομία

Η Ολυμπιακή φλόγα άναψε στην Αρχαία Ολυμπία την 25η Μαρτίου 2004. Μετά το σύντομο ταξίδι στην Πελοπόννησο, η φλόγα γύρισε όλο τον κόσμο και συγκεκριμένα τις πόλεις που διοργάνωσαν Θερινούς ή Χειμερινούς Ολυμπιακούς Αγώνες. 

Τον Ιούλιο, διέσχισε όλους τους νομούς της Ελλάδας με κορύφωση το βράδυ της 13ης Αυγούστου, με τον Νίκο Κακλαμανάκη να ανάβει το βωμό του Ολυμπιακού σταδίου σηματοδοτώντας την έναρξη των 28ων Ολυμπιακών Αγώνων.

Το ταξίδι της παγκόσμιας λαμπαδηδρομίας:

Τελετή Λήξης
Τελετή Κλείσιμο των Θερινών Ολυμπιακών Αγώνων 2004

Με ένα φαντασμαγορικό θέαμα από Έλληνες χορευτές και ένα καλλιτεχνικό πρόγραμμα με Ελληνικά τραγούδια, η Αθήνα αποχαιρέτησε τους 28ους Ολυμπιακούς Αγώνες.

Αθλήματα

Οι επίσημες κατηγορίες αθλημάτων παρατίθενται πιο κάτω. Υπήρξαν 28 αθλήματα που περιλάμβαναν στο σύνολο τους 37 αγωνίσματα. Η γυναικεία Πάλη συμπεριλήφθηκε για πρώτη φορά στο Ολυμπιακό πρόγραμμα. Το αγώνισμα της Σπάθης Γυναικών συμπεριλήφθηκε για πρώτη φορά στην Ολυμπιακή Ξιφασκία.(Πατήστε σε ένα άθλημα για να μάθετε περισσότερα για τα αγωνίσματα του αθλήματος αυτού στους Ολυμπιακούς Αγώνες 2004)

Εγκαταστάσεις

Αθλητικές εγκαταστάσεις

Ποδοσφαιρικές εγκαταστάσεις
 Εθνικό Καυτανζόγλειο Στάδιο, Θεσσαλονίκη
 Παγκρήτιο Στάδιο, Ηράκλειο
 Παμπελοποννησιακό Στάδιο, Πάτρα
 Πανθεσσαλικό Στάδιο, Βόλος
 Στάδιο Καραϊσκάκη, Πειραιάς

Μη αθλητικές εγκαταστάσεις
 Βασικό Κέντρο Τύπου
 Διεθνές Αεροδρόμιο Ελευθέριος Βενιζέλος
 Διεθνές Ραδιοτηλεοπτικό Κέντρο
 Ολυμπιακό Χωριό

Αγωνιστικό πρόγραμμα
Υπόμνημα: Τ = Τελικός (Τελετή Απονομής Μεταλλίων)

Συμμετέχουσες χώρες
Οι συμμετέχουσες χώρες στους Θερινούς Ολυμπιακούς Αγώνες 2004 παρατίθενται πιο κάτω:

Τα ΟΝΟΜΑΤΑ και η ΔΙΑΤΑΞΗ των εθνών είναι σύμφωνα με τη διεθνή Ολυμπιακή Επιτροπή και την Ολυμπιακή Επιτροπή της Αθήνας 2004 κατά τη διάρκεια της τελετής έναρξης.

Εθνικές συμμετοχές

Πίνακας μεταλλίων
Πρώτες μεταλλιούχες χώρες:

Δείτε επίσης
 Διεθνής Ολυμπιακή Επιτροπή
 Θερινοί Ολυμπιακοί Αγώνες
 Θερινοί Παραολυμπιακοί Αγώνες 2004
 Κατάλογος κωδικών χωρών ΔΟΕ
 Ολυμπιακή Λαμπαδηδρομία 2004
 Ολυμπιακοί Αγώνες

Παραπομπές

Εξωτερικοί σύνδεσμοι

 Athens 2004, οι Αγώνες στο ιστότοπο της Διεθνούς Ολυμπιακής Επιτροπής.
 «Ολυμπιακή ερήμωση δέκα χρόνια μετά», αφιέρωμα στην αξιοποίηση των ολυμπιακών ακινήτων 10 χρόνια μετά την τέλεση των Αγώνων από την εφημερίδα «Η Καθημερινή», 15 Αυγούστου 2014.
 
 
 

 
 

Πολυαθλητικές διοργανώσεις στην Αθήνα
Πολυαθλητικές διοργανώσεις το 2004